इक दिन उस गी जमदूत लब्भे, जिनै आदमियें दा भेस बदले दा हा। ओ उस शाह गी आक्खन लगे जे अस इत्थै कम्म-काज करने आं, तू असें गी दुआरा सौदा देई जा कर ते पंदरे रोजे मगरा अपने पैहे लेई जा करेआं। बस उस नै रोज उनें गी सौदा देई जाना ते उन्दा दुहार लिखी लैना। जिस दिन पंदरां रोज होई गे तां शाह गी उन्दे कशा पैहे नई थोए। खीरी शाह नै पैहे मंग्गे तां जमदूतें उसी आखेया जे भाई साढ़े कोल पैहे ते हैन नई पर असें जेड़े पैहे तेरे देने न उन्दें कोला तुगी त्रीने दोआगे। उन्दे चा इक नै शाह गी पुच्छेआ जे तुगी इस कम्मा च किन्ने पैहे लब्दे न? तां शाह नै जवाब दित्ता भाई रुट्टी मसां पूरी हुन्दी ऐ। सारा दिन मरी जन्नां करलाई-करलाई ते तां कुतै तरकालैं टब्बरै दा अध्दा गै टिड भरोन्दा ऐ।